Universitas iki madeg tanggal 10 Fèbruari 1961, lan resmi dadi perguruan tinggi nagari taun 1963 kanthi metuné KEPPRES. No.195/1963 lan SK Mantri No. 153/1963. Jeneng Jenderal Soedirman dijupuk saka asmané Pahlawan Nasional Panglima Besar Soedirman klairan Banyumas, papan panggonan ing ngendi dunungé universitas iki lan minangka monumèn urip tumrap jasa-jasané marang nusa, bangsa lan nagara.